OpenLLM-France/wikimedia huggingface dataset:
# Cajah's Mountain

Cajah's Mountain és una població dels Estats Units a l'estat de Carolina del Nord. Segons el cens del 2000 tenia 2.683 habitants.

## Demografia

Segons el cens del 2000, Cajah's Mountain tenia 2.683 habitants, 996 habitatges i 726 famílies. La densitat de població era de 338,5 habitants per km².
Dels 996 habitatges en un 27,9% hi vivien nens de menys de 18 anys, en un 61,9% hi vivien parelles casades, en un 7,1% dones solteres, i en un 27,1% no eren unitats familiars. En el 23,5% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,79.
Per edats la població es repartia de la següent manera: un 18,3% tenia menys de 18 anys, un 7% entre 18 i 24, un 32,5% entre 25 i 44, un 24,8% de 45 a 60 i un 17,4% 65 anys o més.
L'edat mediana era de 40 anys. Per cada 100 dones de 18 o més anys hi havia 105,7 homes.
La renda mediana per habitatge era de 39.566 $ i la renda mediana per família de 43.462 $. Els homes tenien una renda mediana de 31.156 $ mentre que les dones 21.168 $. La renda per capita de la població era de 17.909 $. Entorn del 8,8% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cajah's Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Cajah's Mountain». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Pierre Cailleteau

Pierre Cailleteau més conegut com a Lassurance(?, 1655 - ?, 1724) fou un arquitecte francès. No confondre amb el seu fill Jean Cailleteau anomenat també Lassurance le jaune per distingir-lo del seu pare.
Arquitecte amb gran nomenada a la seva època, se li atribueixen (de forma no confirmada) treballs al Palau de Versalles.
Obres personals seves són:
* l'Hôtel de Charolais (1700-04),
* el Palais Bourbon (1722) i
* l'Hôtel de Lassay (1722-24).
* Hôtel de Rothelin-Charolais, 1700-1704.
* Hôtel de Montmorency-Luxembourg/Hôtel de Rivié (1704-1711),
* Hôtel d'Auvergne, (destruït), 1705.
* Hôtel de Longueil, 1706-1707.
* Hôtel de Neufchâtel,, (destruït), 1708.
* Transformació del castell de Rambouillet, 1706-1709.
* Hôtel de Noailles, (destruït en part), 1715.
* Reconstrucció del castell de Petit-Bourg 1716-1722, (destruït el 1750).
* Hôtel de Rohan-Montbazon,, (destruït en part), i hôtel Marbeuf (destruït), 1719.
* Hôtel de Roquelaure, 1720-1722.
* Hôtel de Lassay 1722.
* Palais-Bourbon, 1722-1724.
# Hyperolius bolifambae

Hyperolius bolifambae és una espècie de granota de la família dels hiperòlids que viu al Camerun, República Centreafricana, Nigèria i, possiblement també, a la República del Congo, República Democràtica del Congo, Guinea Equatorial i Gabon.

## Referències

* Amiet, J.-L., Schiøtz, A. & Burger, M. 2004. Hyperolius bolifambae. Llista Vermella d'Espècies Amenaçades de la UICN 2006. Consulta: 15 d'abril del 2008.
# Resolució 1514 del Consell de Seguretat de les Nacions Unides

La Resolució 1514 del Consell de Seguretat de les Nacions Unides fou adoptada per unanimitat el 13 de novembre de 2003. Després de reafirmar la Resolució 1479 (2003) sobre la situació a Costa d'Ivori i les resolucions 1464 (2003) i 1498 (2003), el Consell va ampliar el mandat de la Missió de les Nacions Unides a Costa d'Ivori (MINUCI) fins al 4 de febrer de 2004.
El Consell de Seguretat va reafirmar l'acord de Linas-Marcoussis i la seva oposició als intents d'assolir el poder a través dels mitjans inconstitucionals. Va subratllar la necessitat que totes les parts de Costa d'Ivori participin en el Govern de Reconciliació Nacional, reprenguin l'autoritat efectiva a tot el país i els compromisos contra el desarmament, la desmobilització, el programa de reintegració dels antics combatents i la reestructuració de les Forces Armades. Igual que amb les resolucions prèvies, el Consell va encomiar a la Comunitat Econòmica dels Estats d'Àfrica Occidental (ECOWAS) i les forces franceses pels seus esforços per promoure una solució pacífica a Costa d'Ivori.
Es va demanar al secretari general Kofi Annan que informés al Consell el 10 de gener de 2004 sobre els esforços de la MINUCI per facilitar la pau i l'estabilitat a Costa d'Ivori i sobre l'enfortiment de la presència de les Nacions Unides al país.

## Referències

* ↑ «Security Council extends mandate of Côte d'Ivoire mission until 4 February 2004, urges full implementation of 24 January peace agreement without delay». United Nations, 13-11-2003.
* ↑ «Security Council sees possible reinforcement of UN presence in Côte d'Ivoire». United Nations News Centre, 13-11-2003.

## Vegeu també

* Llista de resolucions del Consell de Seguretat de les Nacions Unides 1501 a la 1600 (2003 - 2005)
* Primera Guerra Civil de Costa d'Ivori
* Opération Licorne

## Enllaços externs

* PDF Text de la Resolució a UN.org
# Teorema de Boucherot

El teorema de Boucherot , és la base d'un mètode ideat per Paul Boucherot que permet la resolució del càlcul total de potències en circuits de corrent altern. D'acord amb aquest teorema, les potències activa i reactiva totals en un circuit, venen donades per la suma de les potències activa i reactiva, respectivament, de cada una de les seves càrregues. De forma analítica:
    $P_{T}=\sum _{k=1}^{n}P_{k}$
    $Q_{T}=\sum _{k=1}^{n}Q_{k}$
Seguidament es demostraran les dues igualtats per a un receptor sèrie i per a un altre paral·lel.

## Receptor en sèrie

Sigui el circuit sèrie de la figura 1a. Aplicant la llei d'Ohm
    ${\vec {V}}={\vec {I}}({\vec {Z1}}+{\vec {Z2}}+{\vec {Z3}})=\,\!$
    $={\vec {I}}(R1+X1j+R2+X2j+R3+X3j)\,\!$
Prenent la intensitat en l'origen de fases (figura 1b),
    ${\vec {I}}=I_{\ }{\underline {/0}}=I+0j=I\,\!$
i substituint
    ${\vec {V}}=IR1+R2+ANAR3+(IX1+IX2+IX3)j\,\!$
D'altra banda, el valor de ${\vec {V}}$ es pot expressar com (vegeu la figura 1b):
    ${\vec {V}}=V\cos \phi +(V\sin \phi )j\,\!$
Comparant les dues igualtats
    $V\cos \phi =IR1+R2+ANAR3\,\!$
    $V\sin \phi =IX1+IX2+IX3\,\!$
Finalment si multipliquem ambdues expressions per I, es dedueix
    $P_{T}=P1+P2+P3\,\!$
    $Q_{T}=Q1+Q2+Q3\,\!$

## Receptor en paral·lel

Sigui el circuit paral·lel i el seu corresponent diagrama de fases, figures 2a i 2b respectivament. Els components actiu i directiu del corrent total, $I_{a}$ i $I_{r}$, venen donats com la suma dels components parcials de cadascun dels corrents que circulen per cada branca:
    $I_{a}=I_{a1}+I_{a2}+I_{a3}\,\!$
    $I_{r}=I_{r1}+I_{r2}+I_{r3}\,\!$
Substituint pels seus valors:
    $I\cos \phi \ =I_{1}\cos \phi \_1+I_{2}\cos \phi \_2+I_{3}\cos \phi \_3\,\!$
    $I\sin \phi \ =I_{1}\sin \phi \_1+I_{2}\sin \phi \_2+I_{3}\sin \phi \_3\,\!$
I si aquestes expressions es multipliquen per V, s'obté
    $P_{T}=P1+P2+P3\,\!$
    $Q_{T}=Q1+Q2+Q3\,\!$
Que és el mateix resultat que per a un receptor sèrie. En ambdós casos, generalitzant
    $P_{T}=\sum _{k=1}^{n}P_{k}\,\!$
    $Q_{T}=\sum _{k=1}^{n}Q_{k}\,\!$
que és el que es desitjava demostrar.

## Potència aparent total

Els dos punts anteriors no impliquen que la potència aparent total d'un sistema s'obtingui com a suma de les potències aparents parcials:
    $S_{T}\;\neq \sum _{k=1}^{n}S_{k}\,\!$
Gràficament, per efectuar el balanç de potències d'una instal·lació, cal obtenir el triangle total de potències com a suma dels triangles de potència parcials de cada receptor. Si per exemple tinguéssim tres receptors, dos inductius i un capacitiu, el seu triangle de potències seria similar al mostrat en la figura 3, on es dedueix que
    $S_{T}={\sqrt {P_{T}^{2}+Q_{T}^{2}}}\,\!$
# Seth Ward (Texas)

Seth Ward és una concentració de població designada pel cens a l'estat de Texas (EUA). Segons el cens del 2000 tenia 1.926 habitants.

## Demografia

Segons el cens del 2000, Seth Ward tenia 1.926 habitants, 586 habitatges, i 467 famílies. La densitat de població era de 461,9 hab./km².
Dels 586 habitatges en un 48,8% hi vivien nens de menys de 18 anys, en un 56% hi vivien parelles casades, en un 16% dones solteres, i en un 20,3% no eren unitats familiars. En el 16,7% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,29 i el nombre mitjà de persones que vivien en cada família era de 3,69.
Per edats la població es repartia de la següent manera: un 38% tenia menys de 18 anys, un 9,8% entre 18 i 24, un 27,9% entre 25 i 44, un 15,4% de 45 a 60 i un 8,9% 65 anys o més.
L'edat mediana era de 27 anys. Per cada 100 dones de 18 o més anys hi havia 99 homes.
La renda mediana per habitatge era de 24.167 $ i la renda mediana per família de 28.000 $. Els homes tenien una renda mediana de 22.152 $ mentre que les dones 18.583 $. La renda per capita de la població era de 9.663 $. Aproximadament el 19,2% de les famílies i el 25,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seth Ward». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Seth Ward». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# San Vito Lo Capo

San Vito Lo Capo (sicilià San Vitu) és un municipi italià, dins de la província de Trapani. L'any 2007 tenia 4.180 habitants. Limita amb els municipis de Castellammare del Golfo i Custonaci.

## Cultura

En aquesta població se celebra el Couscous Fest, concurs anual de cuina amb cuscús, cada any del 21 al 30 de setembre des de 1987.

## Administració

Llista d'alcaldes :
| Període | Identitat | Partit |
| 2008- | Matteo Davide Salvatore Rizzo | Centredreta |

## Referències

* ↑ Berkani, Mohamed. «Monde-Afrique-Tunisie: Gastronomie: et le meilleur couscous au monde… est tunisien !» (en francès). France TV, 02-10-2018. [Consulta: 15 agost 2019].
# Saint-Saulve

Saint-Saulve és un municipi francès, situat a la regió dels Alts de França, al departament del Nord. L'any 2006 tenia 10.694 habitants. Limita al nord-est amb Onnaing, al sud-est amb Estreux, al sud-oest amb Marly, a l'oest amb Valenciennes, al nord-oest amb Bruay-sur-l'Escaut.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | 830 | 987 | 1 076 | 1 147 | 1 355 | 1 602 | 1 674 | 1 936 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 048 | 2 031 | 2 041 | 2 261 | 2 460 | 2 468 | 2 564 | 2 751 | 3 126 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3 279 | 3 345 | 3 654 | 3 471 | 3 737 | 3 827 | 4 066 | 4 116 | 4 542 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 5 602 | 7 007 | 8 766 | 10 717 | 11 122 | 11 033 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977- | Cécile Gallez | UMP |
# Nistagme

El nistagme és un espasme clònic dels músculs motors del globus ocular que produeix moviments involuntaris d'aquest en diferents sentits: horitzontal, vertical, oscil·latori, rotatori, mixt, etc. El globus ocular es desvia lentament, i de seguida torna a la posició original.

## Tipus
### Fisiològic

Dura breus instants després de la hiperexcitació dels receptors del sistema vestibular; per exemple el que es produeix després que hom doni moltes voltes sobre si mateix en el mateix sentit.

### Patològic

Sol ser constant i que és el resultat dels danys a un o més components del sistema vestibular (conductes semicirculars, òrgans amb otòlits, vies aferents fins al cerebel o aquest); és del que es parlarà en aquest article.
Els pacients amb nistagme sovint posen el cap en una posició no normal per millorar la seva visió, anul·lant el més possible l'efecte que produeix el moviment dels ulls.

## Diagnòstic

El nistagme es pot investigar clínicament mitjançant una sèrie de proves estàndard no invasives. La més senzilla és la prova del reflex calòric, en la qual es tira a dins del conducte auditiu extern aigua calenta o freda o aire. El gradient de temperatura provoca l'estimulació del canal semicircular horitzontal i el consegüent nistagme. El nistagme és freqüentment present amb la malformació d'Arnold-Chiari.
El moviment resultant dels ulls es pot registrar i quantificar mitjançant un dispositiu especial anomenat electronistagmògraf (ENG), una forma d'electrooculografia (un mètode elèctric per mesurar els moviments oculars mitjançant elèctrodes externs), o un dispositiu encara menys invasiu anomenat videonistagmografia (VNG), una forma de videooculografia (VOG) (un mètode basat en vídeo per mesurar els moviments oculars mitjançant càmeres petites externes incorporades a les màscares del cap), administrada per un audiòleg. Es poden utilitzar cadires oscil·lants especials amb controls elèctrics per induir el nistagme rotatori.

## Referències

* ↑ «General Information about Nystagmus». American Nystagmus Network, 21-02-2002. Arxivat de l'original el 2016-03-03. [Consulta: 9 novembre 2011].
* ↑ Weil, Andrew. «Dealing with dancing eyes». Weil Lifestyle, LLC, 2013. Arxivat de l'original el 2016-08-01. [Consulta: 16 abril 2014].
* ↑ Saladin, Kenneth. Anatomy and Physiology: The Unity of Form and Function. Nova York: McGraw-Hill, 2012, p. 597–609. ISBN 978-0-07-337825-1.
* ↑ «Introduction to electronystagmography for END technologists». American Journal of Electroneurodiagnostic Technology, vol. 47, 3, 01-09-2007, pàg. 178–89. DOI: 10.1080/1086508X.2007.11079629. PMID: 17982846.
* ↑ «Benign positional paroxysmal vertigo: videonystagmographic study using rotatory test». Acta Otorhinolaryngologica Italica, vol. 23, 2, 01-04-2003, pàg. 67–72. PMID: 14526552.
* ↑ Eggert, Thomas. «Eye Movement Recordings: Methods». A: Neuro-Ophthalmology. 40, 2007, p. 15–34 (Developments in Ophthalmology). DOI 10.1159/000100347. ISBN 978-3-8055-8251-3.

## Bibliografia

* Diccionari Enciclopèdic de Medicina
# Okey Ok

Okey Ok és un grup de música powerpop en català format per quatre nois de Barcelona. El seu primer àlbum es va titular Trencant el gel i va ser publicat per Discmedi el 2012. La seva música rep influències del power punk americà, especialment de grups com All Time Low, Blink 182, Simple Plan. La seva música va adreçada principalment a un públic jove, amb unes lletres que parlen sobre les seves emocions i inquietud, fent servir melodies pròpies del pop. El seu segon disc es titula Karma i va ser publicat per Discmedi el 17 de maig de 2015.

## Discografia

* Trencant el gel (Discmedi, 2012)
* Karma (Discmedi, 2015)

## Referències

* ↑ «Trencant el gel». web. Enderrock. [Consulta: 7 maig 2015].
* ↑ «El bon karma d'Okey Ok». web. Enderrock. [Consulta: 7 maig 2015].
* ↑ Rodríguez, Oriol «Okey OK: Nirvana». Mondosonoro, 228, pàg. 4 (edició Catalunya) [Consulta: 7 maig 2015].

## Enllaços externs

* Entrevista a ccma.cat
# Loma Rica

Loma Rica és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.075 habitants.

## Demografia

Segons el cens del 2000, Loma Rica tenia 2.075 habitants, 756 habitatges, i 603 famílies. La densitat de població era de 43,5 habitants/km².
Dels 756 habitatges en un 30,6% hi vivien nens de menys de 18 anys, en un 68,5% hi vivien parelles casades, en un 8,7% dones solteres, i en un 20,2% no eren unitats familiars. En el 16% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,9% tenia menys de 18 anys, un 5,7% entre 18 i 24, un 22,4% entre 25 i 44, un 32% de 45 a 60 i un 15,1% 65 anys o més.
L'edat mediana era de 43 anys. Per cada 100 dones de 18 o més anys hi havia 92 homes.
La renda mediana per habitatge era de 46.797 $ i la renda mediana per família de 52.250 $. Els homes tenien una renda mediana de 50.100 $ mentre que les dones 26.518 $. La renda per capita de la població era de 27.420 $. Entorn del 6,7% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loma Rica». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Loma Rica». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Neoperla separanda

Neoperla separanda és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Indonèsia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1983. Spixiana 6(2):183.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Bibliografia

* Zwick, P. i Sivec, 1985. Spixiana 8(2):123-133.

## Enllaços externs

* Encyclopedia of Life (anglès)
# Locmaria-Plouzané

Locmaria-Plouzané (en bretó Lokmaria-Plouzane) és un municipi francès, situat a la regió de Bretanya, al departament de Finisterre. L'any 2006 tenia 4.807 habitants. El 20 de juny de 2008 el consell municipal va aprovar la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1 191 | 1 202 | 1 824 | 2 686 | 3 589 | 4 246 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2001 | Roger Abalain | |
| 2001- | Viviane Godebert | Divers droite |
# Nuclearia

Nuclearia és un gènere d'opistocont de l'ordre dels nucleàrids.
Inclou les següents espècies:
* Nuclearia delicatula
* Nuclearia moebiusi
* Nuclearia pattersoni Dyková, Veverková, Fiala, Macháčková & Pecková, 2003
* Nuclearia simplex
* Nuclearia thermophila

## Referències

* ↑ «Nuclearia». UniProt. [Consulta: 8 març 2009].
* ↑ «micro*scope», 01-03-2006. Arxivat de l'original el 2011-07-18. [Consulta: 23 març 2009].
* ↑ Linda A. Amaral Zettler, Thomas A. Nerad, Charles J. O'Kelly & Mitchell L. Sogin «The nucleariid amoebae: more protists at the animal-fungal boundary». Journal of Eukaryotic Microbiology, 48, 3, 2001, pàg. 293–297. DOI: 10.1111/j.1550-7408.2001.tb00317.x. PMID: 11411837.
* ↑ I. Dyková, M. Veverková, I. Fiala, B. Macháčková & H. Pecková «Nuclearia pattersoni sp. n. (Filosea), a new species of amphizoic amoeba isolated from gills of roach (Rutilus rutilus), and its rickettsial endosymbiont». Folia Parasitologica, 50, 2003, pàg. 161–170. PMID: 14535340.
* ↑ Masaki Yoshida, Takeshi Nakayama & Isao Inouye «Nuclearia thermophila sp. nov. (Nucleariidae), a new nucleariid species isolated from Yunoko Lake in Nikko (Japan)». European Journal of Protistology, 45, 2, 2009, pàg. 147–155. DOI: 10.1016/j.ejop.2008.09.004. PMID: 19157810.
# Norddal

Norddal és un municipi situat al comtat de Møre og Romsdal, Noruega. Té 1.652 habitants (2016) i té una superfície de 943.54 km². El centre administratiu del municipi és el poble de Sylte.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Norddal - Lloc web oficial
# Oberwolfachita

L'oberwolfachita és un mineral de la classe dels fosfats que pertany al grup de la beudantita. Rep el nom del municipi d'Oberwolfach, a Alemanya, on es troba una de les dues localitats tipus d'aquesta espècie: la mina Clara.

## Característiques

L'oberwolfachita és un arsenat de fórmula química SrFe$^{3+}$₃(AsO₄)(SO₄)(OH)₆. Va ser aprovada com a espècie vàlida per l'Associació Mineralògica Internacional l'any 2021, sent publicada per primera vegada el mateix any. Cristal·litza en el sistema trigonal. És l'anàleg d'estronci de la beudantita, i l'anàleg de ferro de la kemmlitzita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5674/1.

## Formació i jaciments

Va ser descrita a partir de mostres recollides en dos indrets a Europa: les mines de Monterniers, al municipi de Lantignié, a Villefranche-sur-Saône (Alvèrnia-Roine-Alps, França) on es troba en forma de cristalls laminats de fins a 1 mm de diàmetre; i la mina Clara, a la localitat d'Oberwolfach, a Ortenau (Baden-Württemberg, Alemanya). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Oberwolfachite» (en anglès). Mindat. [Consulta: 13 gener 2022].
# Lot de Creta

El lot de Creta, herbeta de plata, lot blanc, lot de platja, lotus marí o trèvol femella (Lotus creticus) és una planta de la família Leguminosae que viu a arenals marítims i sistemes dunars de la mediterrània meridional. Als Països Catalans es troba a Tarragona, València, Castelló, Alacant i Menorca. És una planta perenne, reptant, molt ramificada i densament coberta de petits pèls aplicats que li donen un aspecte platejat. Les fulles són cinc folíols ovats, sent dos sèssils simulant estípules. Les flors són de 12 a 18 mil·límetres, amb la corol·la ataronjada. La floració dura de març a juny. Els fruits són en llegum recta i patent. No s'ha de confondre amb Lotus cytisoides, amb la que conviu i de la que es diferencia per les seves flors majors i per les dents laterals del calze agudes i poc més curtes que la resta.

## Referències

* ↑ «Lot de Creta». Cercaterm. TERMCAT, Centre de Terminologia.
* 1 2 Trèvol femella Herbari Virtual de la Mediterrània Occidental

## Enllaços externs

* Lotus creticus L.